|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2016 m. sausio 19 d. |
| įsakymu Nr. AD1-175 |

**KLAIPĖDOS MIESTO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠAS**

i SKYRIUS

BENDROSIOS NUOSTATOS

1. Klaipėdos miesto savivaldybės neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti valstybės lėšų, skiriamų Klaipėdos miesto savivaldybės (toliau – Savivaldybė) mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) programas, skyrimo principus, lėšų naudojimą, reikalavimus švietimo teikėjui ir neformaliojo vaikų švietimo (toliau – NVŠ) programoms, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.
2. NVŠ lėšos yra speciali tikslinė valstybės dotacija Savivaldybei, siekiant didinti vaikų, ugdomų pagal NVŠ programas, skaičių.
3. Aprašas parengtas vadovaujantis Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1.

iI SKYRIUS

nVŠ lėšų APSKAIČIAVIMO IR skyrimo PRINCIPAI

1. Skirstant lėšas, vadovaujamasi visuotinumo principu, t. y. teisę jas gauti turi kiekvienas vaikas, besimokantis pagal pradinio, pagrindinio ar vidurinio ugdymo programas, ir kiekvienas NVŠ teikėjas, vadovaujantis lygiateisiškumo principu.
2. NVŠ lėšomis gali būti finansuojama tik viena vaiko pasirinkta NVŠ programa, jeigu vaikas pagal NVŠ programą mokosi Savivaldybėje, nepriklausomai, kurioje savivaldybėje jis gyvena ir mokosi pagal bendrojo ugdymo programą.
3. NVŠ lėšos švietimo teikėjams apskaičiuojamos pagal mokinių, pasirinkusių NVŠ programas ir sudariusių su švietimo teikėjais dalyvavimo NVŠ programoje sutartis, skaičių.
4. Rekomenduojama NVŠ lėšų suma vienam NVŠ programoje dalyvaujančiam vaikui yra 15 Eur/mėn.
5. Tuo atveju, kai pagal Aprašo 5 ir 6 punktų nuostatas apskaičiuota lėšų suma visiems švietimo teikėjams:
	1. bus didesnė nei iš viso Savivaldybei iš valstybės biudžeto skirta NVŠ lėšų, tai vienam vaikui tenkanti NVŠ suma bus proporcingai mažinama visiems švietimo teikėjams, bet ne mažiau kaip iki 10 Eur/mėn;
	2. bus mažesnė nei iš viso Savivaldybei iš valstybės biudžeto skirta NVŠ lėšų, tai vienam vaikui tenkanti NVŠ suma bus proporcingai didinama visiems švietimo teikėjams, bet ne daugiau kaip iki 20 Eur/mėn.

9. NVŠ lėšos švietimo teikėjui skiriamos, jei mažinamas savivaldybės, valstybės ar kito švietimo teikėjo nustatytas mokestis už neformalųjį vaikų švietimą arba / ir didinamas programoje dalyvaujančių vaikų skaičius.

10. Visas valstybės lėšas mokiniams ugdyti pagal NVŠ programas švietimo teikėjams paskirsto Savivaldybės administracijos direktorius pagal Savivaldybės administracijos Ugdymo ir kultūros departamento Planavimo ir analizės skyriaus pateiktus paskaičiavimus.

iII SKYRIUS

**NVŠ LĖŠŲ NAUDOJIMAS**

11. NVŠ lėšos skiriamos vaiko, dalyvaujančio NVŠ programoje, ugdymo procesui finansuoti.

12. NVŠ lėšomis gali būti finansuojama:

12.1. NVŠ mokytojų ir kitų darbuotojų, įgyvendinančių NVŠ programas, darbo užmokestis ir socialinio draudimo įmokos;

12.2. ugdymo priemonės ir kitos išlaidos, tiesiogiai susijusios su NVŠ programos vykdymu.

13. NVŠ lėšų negalima naudoti:

13.1. pramoginių renginių, vaikų poilsio ir su jomis susijusioms išlaidoms apmokėti;

13.2. NVŠ programoms, vykdomoms bendrąjį ugdymą teikiančių mokyklų, finansuoti;

13.3. formalųjį švietimą papildančio ugdymo programoms finansuoti;

13.4. patalpų nuomos, remonto, rekonstrukcijos, statybos išlaidoms padengti ir ilgalaikiamturtui įsigyti;

13.5. NVŠ programos vykdytojo įsiskolinimams padengti.

iV SKYRIUS

**REIKALAVIMAI ŠVIETIMO TEIKĖJUI**

1. NVŠ lėšomis NVŠ programas įgyvendinti gali visi NVŠ teikėjai (išskyrus bendrojo ugdymo mokyklas), kurie:
	1. turi teisę vykdyti švietimo veiklą;

14.2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu www.smir.smm.lt, ŠMIR techninio darbo organizavimo tvarkos aprašas (byla – SMIR\_tvarkos\_aprasas\_20150720.pdf);

14.3. turi NVŠ programos (-ų) įgyvendinimui pritaikytas patalpas, įrangą, priemones;

14.4. užtikrina vaikui saugią ir sveiką ugdymo(si) aplinką teisės aktų nustatyta tvarka;

14.5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogus, asmenis, įgijusius aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir per vienus metus nuo darbo mokytoju pradžios švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, baigusius profesinio mokymo programą, įgijusius vidurinį išsilavinimą ir kvalifikaciją, turinčius 3 metų darbo stažą bei švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, įgijusius vidurinį išsilavinimą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą.

15. Laisvieji mokytojai, pvz., menininko statusą turintys asmenys, kultūros darbuotojai ir pan., norintys įgyvendinti NVŠ programas:

15.1. turi atitikti reikalavimus, nustatytus Aprašo 14.5 papunktyje;

15.2. teisės aktų nustatyta tvarka turi įsigyti verslo liudijimą ar individualios veiklos pažymą;

15.3. turi registruotis ŠMIR (kreiptis į Savivaldybės administracijos Ugdymo ir kultūros departamento Švietimo skyriaus (toliau – Švietimo skyrius) specialistą ŠMIR tvarkytoją ir užpildyti laisvojo mokytojo duomenų registravimo kortelę).

16. Jei švietimo teikėjo atitiktis reikalavimams vienoje savivaldybėje jau patvirtinta ir ŠMIR yra tai patvirtinanti žyma, ji bus pripažinta ir Savivaldybėje.

V SKYRIUS

**REIKALAVIMAI NVŠ PROGRAMOMS**

17. NVŠ programos turi atliepti Lietuvos Respublikos švietimo įstatyme apibrėžto kito neformaliojo vaikų švietimo paskirtį ir Neformaliojo vaikų švietimo koncepcijos, patvirtintos Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, nuostatas.

18. NVŠ programos turi būti registruotos Kvalifikacijos tobulinimo programų ir renginių registre (toliau – KTPRR). Tuo atveju, kai švietimo teikėjas vykdo programas skirtingose savivaldybėse, kiekviena programa yra registruojama atskirai, t. y. kiekviena NVŠ programa turi turėti unikalų KTPRR kodą.

19. NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę arba ne mažiau kaip 8 pedagoginio darbo valandas per mėnesį.

Vi SKYRIUS

**NVŠ PROGRAMŲ VERTINIMAS IR KOKYBĖS UŽTIKRINIMAS**

20. Savivaldybei paskelbus NVŠ programų vykdymo konkursą, švietimo teikėjas, atitinkantis Apraše numatytus reikalavimus, Savivaldybės administracijos Informavimo ir e. paslaugų skyriaus Vieno langelio ir e. paslaugų poskyriui (Liepų g. 11, 114 kab., 4 langelis) pateikia užpildytą Neformaliojo vaikų švietimo programos atitikties reikalavimams paraiškos formą (1 priedas). Švietimo teikėjas gali teikti kelias programas, vienai programai pildoma viena paraiškos forma.

21. NVŠ programa teikiama vertinti Savivaldybės administracijos direktoriaus įsakymu sudarytai NVŠ programų vertinimo komisijai (toliau – Komisija), kuri nustato, ar NVŠ programa atitinka nustatytus reikalavimus ir gali būti finansuojama NVŠ lėšomis. Komisija sudaroma iš įvairių institucijų atstovų, nepriklausomų vertintojų, turinčių patirties NVŠ srityje.

22. NVŠ programa vertinama pagal Neformaliojo vaikų švietimo programos vertinimo kriterijus (2 priedas).

23. Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams. Esant pažeidimams dėl programos vykdymo proceso ar ugdymo kokybės, Savivaldybės administracijos direktoriaus sprendimu programos atitiktis panaikinama. Kitais atvejais programos atitiktis gali būti pratęsiama.

24. Komisija gali nustatyti programos atitikties galiojimo terminą, bet ne ilgiau kaip 3 metai, nepriklausomai nuo programos įgyvendinimo trukmės. Tokiu atveju programos KTPRR registruoti iš naujo nereikia.

25. Priėmus sprendimą dėl programos atitikties reikalavimams, per tris darbo dienas nuo Savivaldybės administracijos direktoriaus sprendimo, Savivaldybės administracijos direktoriaus įsakymu paskirtas atsakingas asmuo pažymi tai KTPRR. NVŠ programos, atitinkančios reikalavimus, taip pat skelbiamos Savivaldybės interneto svetainėje (www.klaipeda.lt) kartu su kvietimu vaikams (tėvams, globėjams, rūpintojams) registruotis į NVŠ programą.

26. Švietimo teikėjas sudaro dalyvavimo NVŠ programoje sutartis su vaikų tėvais (globėjais, rūpintojais) ir per 3 darbo dienas nuo sutarties pasirašymo registruoja vaikus Mokinių registre, pažymėdamas finansavimo NVŠ lėšomis požymį. Vaikams baigus programą ar nutraukus mokymo sutartį, NVŠ teikėjas per 3 darbo dienas Mokinių registre pašalina įrašą apie vaiko dalyvavimą NVŠ lėšomis finansuojamoje programoje.

27. Švietimo teikėjas pateikia Švietimo skyriui programoje dalyvaujančių vaikų skaičių, vardus ir pavardes. Savivaldybė turi teisę prašyti švietimo teikėjo pateikti daugiau informacijos apie NVŠ programose dalyvaujančius vaikus.

28. Savivaldybė perveda lėšas švietimo teikėjui pagal vaikų, sudariusių sutartis dėl dalyvavimo programoje, skaičių ir sudariusiam su Savivaldybe Neformaliojo vaikų švietimo lėšų skyrimo ir panaudojimo sutartį.

29. Švietimo teikėjas naudoja lėšas teisės aktų nustatyta tvarka, o Savivaldybė užtikrina šių lėšų panaudojimą pagal tikslinę paskirtį, vykdo NVŠ programų įgyvendinimo stebėseną savo nustatyta tvarka, taip pat užtikrina programos vykdymo kokybę ir priežiūrą.

vii SKYRIUS

**ATSISKAITYMAS UŽ NVŠ LĖŠAS**

30. Pasibaigus kalendoriniams metams finansavimą gavę NVŠ teikėjai per 20 darbo dienų Švietimo valdymo informacinėje sistemoje (toliau – ŠVIS) pateikia NVŠ lėšų panaudojimo ataskaitą (3 priedas), iš šių ataskaitų automatiškai ŠVIS sugeneruojama suminė Savivaldybės NVŠ lėšų panaudojimo ataskaita.

31. Savivaldybės administracijos Finansų ir turto departamento Apskaitos skyrius per 20 darbo dienų Švietimo ir mokslo ministerijos Buhalterinės apskaitos skyriui pateikia formą Nr. 2 – metinę, ketvirtinę biudžeto išlaidų sąmatos vykdymo 20\_\_\_ m. \_\_\_\_\_\_\_\_\_\_ d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.

32. Metams pasibaigus, iki kitų metų sausio 5 d. Savivaldybė skirtas ir nepanaudotas NVŠ lėšas grąžina į Švietimo ir mokslo ministerijos sąskaitą Nr. LT307300010002457205.

vIIi SKYRIUS

BAIGIAMOSIOS NUOSTATOS

33. NVŠ programų finansavimui gali būti naudojamos rėmėjų, tėvų ir kitos lėšos teisės aktų nustatyta tvarka.

34. Savivaldybės ŠMIR tvarkytojas ir kiti už NVŠ atsakingi darbuotojai konsultuoja asmenis Aprašo įgyvendinimo klausimais, padeda užpildyti duomenų registravimo į švietimo registrus formas, teikia kitą informacinę ir metodinę pagalbą švietimo teikėjams.

35. Savivaldybė numato lėšas neviršydama 1 proc. Savivaldybei skiriamos NVŠ tikslinės valstybės dotacijos programų vertinimui, jų įgyvendinimo kokybės užtikrinimui, NVŠ lėšų skyrimo, panaudojimo administravimui, kokybės užtikrinimui.

36. Skaidrus programų įgyvendinimas užtikrinamas viešai skelbiant informaciją apie programų vykdymą, aktyviai bendraujant su programų teikėjais ir mokinių tėvais (globėjais, rūpintojais).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_